JY LEES NOU Gerasperde pastaslaai
Dit is 'n nuutjie - pasta wat gerasper word. Ek het self besluit dat as jy deeg kan rasper om appeltert te maak kan jy sekerlik pastadeeg rasper. Ek probeer toe en daar werk dit. Moet sê dit lyk nogal na gerasperde Mozzarellakaas.
Moet asseblief nie afgeskrik word omdat boerbone (broad beans) in die slaai gebruik word nie; ek gee jou 'n alternatief. Omdat dit 'n slaai is, gebruik 'n mens die helfte van die hoeveelheid pastadeeg. Boerbone - ek was gelukkig om varses te kry; jy kan dit deur ertjies vervang.
100 g rooi kersietamaties
100 g geel kersietamaties - as jy nie geel kry nie, gebruik rooies
Hoe rasper ek pasta?
Ek glo vas dis iets wat ek self ontdek het. Dit is 'n eerste en iets waarmee ek nog verder gaan eksperimenteer. Sorg dat die water kook, rasper die pasta oor die kookwater en gooi dit ná 'n minuut deur 'n sif. Gooi dadelik olyfolie oor, sodat die pasta nie aan mekaar vassit nie.
Alles wat jy wil weet oor boerbone
Boerbone (broad beans) is iets wat jy nie maklik in Suid Afrika kry nie. Woolworths kry soms vars boerbone in, maar jy kan nie daarop staatmaak nie. Ek het 'n wonderlike alternatief gekry - gebottelde boerbone. Die ander dag het ek in Pick 'n Pay in Kaapstad gebottelde en geblikte boerbone raakgeloop. Die mense in die winkel het waarskynlik gedink ek het die kluts kwytgeraak, maar dit was soos om 'n Kersgeskenk te kry wat jy al so lankal wou hê.